വാട്സ് ആപ്പില് വലവീശി ലഹരിസംഘo പിടികൂടാന് അമാന് സേവനം അബുദാബി: വാട്സ് ആപ്പ് ഉപയോഗിച്ച് ഉപഭോക്താക്കളെ വല വീശിപ്പിടിക്കാന് ലഹരി ഇടപാടുകാര് . ലഹരി മരുന്നിന്റെ ചിത്രവും ദൃശ്യവും സഹിതമാണു സന്ദേശം. എന്നാല് നിയമത്തിന്റെ നൂലാമാലകള് ഭയന്ന് പലരും പരാതിപ്പെടാനോ പുറത്തുപറയാനോ മടിക്കുകയാണ്. പാക്കിസ്ഥാനില് രജിസ്റ്റര് ചെയ്ത 92 ഫോണ് നമ്ബറില് നിന്നാണ് വാട്സാപ് സന്ദേശം ലഭിക്കുന്നത്. ചിലര് നമ്ബര് ബ്ലോക്ക് ചെയ്തു കൂടുതല് സന്ദേശങ്ങള് ഒഴിവാക്കുകയാണ് ചെയ്യുന്നത് . യുഎഇയില് ലഹരിഇടപാട് നടത്തുന്നവര് പിടിക്കപ്പെട്ടാല് തടവും പിഴയും നാടുകടത്തലുമാണ് ശിക്ഷ . കുറ്റത്തിന്റെ ഗൗരവം അനുസരിച്ച് ജീവപര്യന്തം വരെ തടവും 2 ലക്ഷം ദിര്ഹം വരെ പിഴയുമാണ് ശിക്ഷ. ലഹരി ഉപയോഗിച്ചവര്ക്ക് 6 മാസം മുതല് 2 വര്ഷം വരെ തടവ് അനുഭവിക്കേണ്ടിവരും. ലഹരിമരുന്ന് ഉപയോഗം സ്ഥിരീകരിക്കുന്നതിനുള്ള പരിശോധനയ്ക്കു വിസമ്മതിച്ചാല് 10,000 ദിര്ഹമാണ് പിഴ ചുമത്തുക . അതെ സമയം ലഹരിമരുന്നുമായി ബന്ധപ്പെട്ട സന്ദേശങ്ങളോട് പ്രതികരിക്കരുതെന്നും കുറ്റകൃത്യം ശ്രദ്ധയില് പെട്ടാല് രഹസ്യാന്വേഷണ വിഭാഗമായ അമാന് സര്വീസില് അറിയിക്കണമെന്നും അബുദാബി പൊലീസ് അറിയിച്ചു . വിവരം കൈമാറുന്നവരുടെ വിശദാംശങ്ങള് പുറത്തുവിടില്ലെന്നും അധികൃതര് ഉറപ്പ് നല്കി . 24 മണിക്കൂറും ലഭിക്കുന്ന അമാന് സേവനത്തിന് 800 2626 ടോള്ഫ്രീ നമ്ബറിലോ 2828 എസ്എംഎസ് ആയോ amanadpolice.gov.ae ഇമെയില് വിലാസത്തിലോ ബന്ധപ്പെടാം.The post വാട്സ് ആപ്പില് വലവീശി ലഹരിസംഘo പിടികൂടാന് അമാന് സേവനം first appeared on MalayalamExpressOnline.